Ísak Jasonarson skrifarþriðjudaginn 14. janúar 2020 kl. 08:00 Berglind og Guðrún keppa á úrtökumótunum fyrir Evrópumótaröð kvenna Fyrsta stigs úrtökumótið fyrir Evrópumótaröð kvenna fer fram dagana 15. - 18. janúar á La Manga golfsvæðinu á Spáni . Tveir íslenskir kylfingar taka þátt í úrtökumótunum þetta árið en það eru þær Berglind Björnsdóttir GR og Guðrún Brá Björgvinsdóttir GK . Eftir fínan árangur á LET Access mótaröðinni í fyrra komst Guðrún Brá beint inn á lokastigið og þarf því ekki að spila í fyrra úrtökumótinu sem hefst á miðvikudaginn . Berglind verður hins vegar með frá byrjun en hún er ein af 130 kylfingum sem taka þátt í 1. stigs úrtökumótinu þar sem leiknir verða fjórir hringir . Að þeim loknum halda svo efstu kylfingarnir áfram á lokastigið sem fer fram dagana 22. - 26. janúar . Alls komast 60 kylfingar áfram af fyrsta stiginu og verða því rúmlega 100 kylfingar með í lokamótinu . Rástímar fyrir fyrsta hringinn á fyrsta stiginu eru klárir og fer Berglind út klukkan 8:50 að staðartíma með Samantha Giles frá Englandi og Jenna Maihaniemi á fyrsta teig . Kylfingur mun svo greina frá skori keppenda alla keppnisdagana .